Freya Jayawardana

Freyanashifa Jayawardana (), luwih dikenal kanthi jeneng panggung Freya Jayawardana lan kanthi jeneng mononim Freya, iku sawijining penyanyi lan penari Indonesia. Dhèwèké kondhang lan dadi anggota grup wanita Indonesia, JKT48.

 Urip awal 
Freyanashifa Jayawardana, lair 13 Fèbruari 2006 ing Tangerang, Banten. Dhèwèké mbarep saka telung sedulur, duwe adik lanang loro.

 Karir 
Sawise lulus SD, Freya Jayawardana pindhah menyang Jakarta lan langsung melu audisi JKT48, terus ketampa. Tanggal 29 September 2018, dhèwèké miwiti dadi anggota Akademi Kelas B ing JKT48. Nanging, tanggal 25 Oktober 2018, dhèwèké ora lulus tahap awal Ujian Akademi Kelas B. Suwe-suwe, dhèwèké akhire munggah pangkat nang Akademi Kelas A tanggal 18 Desember 2018. Dhèwèké banjur melu JKT48 Senbatsu Sousenkyo ing taun 2019, nanging ora ana ing 32 peringkat paling dhuwur.

Taun-taun sabanjure, tanggal 2 Juni 2020, Freya Jayawardana melu Team T JKT48. Tanggal 12 Maret 2021, dhèwèké resmi dadi anggota generasi kapitu, saka JKT48. Dhèwèké duwe Jikoshoukai utawa identifikasi diri sing muni, "Gadis korelis yang suka berimajinasi, terangi harimu dengan senyuman karamelku. Halo, aku Freya!" ("Cewek korelis sing seneng imajinasi, padhangake dina mu karo eseman karamelku. Halo, aku Freya!"). Dhèwèké uga duwe pengikut sing setia ing antarane penggemar JKT48, sing dikenal kanthi jeneng Freyanation.

Ing September 2022, dhèwèké dadi wakil saka JKT48 lan melu urun rembug ing Indonesia Millennial and Gen-Z Summit 2022 sing dianakake ing Jakarta. Dhèwèké dadi fenomena meme sing viral ing internet nalika taun 2023. Ing wulan Agustus ing taun sing padha, dhèwèké dadi wakil saka JKT48 ing Tokyo Idol Festival 2023 lan uga melu kunjungan resmi ing Teater AKB48 ing Tokyo, Jepang. Uga dadi wakil saka JKT48 ing AniManGaki 2023 sing dianakake ing Selangor, Malaysia.

 Ing media 
Freya Jayawardana dikenal ing kalangan penggemar JKT48 lan masyarakat umum amarga tata krama lan sikape sing positif. Dhèwèké banget dihargai amarga kebecikan lan kekarepan kanggo sesambungan karo para penggemar, utamane sing ora duwe kabisan. Dhèwèké dadi misuwur, utamane ing TikTok, sawise video meme sing viral babagan siaran langsung dhèwèké ing aplikasi SHOWROOM.

 Kehidupan peribadi 
Freya Jayawardana minangka keturunan Sultan Hamengkubuwono II lan nduweni gelar Raden Roro. Gelar mulya sing resmi ditambahake ing identitase nalika umure 17 taun.

 Cathetan sikil 

 Pranala njaba 

 (Bahasa Indonesia) Profil ing kaca web rasmi JKT48


 (Bahasa Inggris) Freya Jayawardana ing Wiki48
 (Bahasa Jepang) Freya Jayawardana ing SHOWROOM
 Freya Jayawardana SHOWROOM dhaptar puter ing YouTube

Kategori:Wong urip
Kategori:Wong saka Jakarta
Kategori:Penyanyi Indonésia
Kategori:Lair 2006